Predkladacia správa

Dňa 23. 06. 2002 uskutočnila delegácia Slovenskej republiky na čele s ministrom kultúry Slovenskej republiky pánom Milanom Kňažkom s cieľom previezť pozostatky významného politika a štátnika Dr. Milana Hodžu. Dňa 25. 06. 2002 boli pozostatky privezené na Slovensko a dňa 27. 06. 2002 pri slávnostnom pietnom akte uložené na Národnom cintoríne v Martine.
Počas zahraničnej cesty v Chicagu došlo k navýšeniu finančných nákladov spojených s týmto prevozom. Dňa 23. 06. 2002 sa v Gardfield Park v Chicagu konala recepcia s predstaviteľmi politického a verejného života v Chicagu a so slovenskou komunitou na počesť Dr. Milana Hodžu (90.000.- Sk). Prenájom autobusu na prevoz delegácie SR a novinárov v dňoch 23. –24. 06. 2002 (65.160.- Sk) a náklady pohrebnej služby Zidek and Son (226.575.- Sk). Tieto finančné náklady neboli zahrnuté v materiáli do vlády, pretože sa nedala predpokladať ich výška vopred. Napriek tomu sa z pôvodného finančného rozpočtu podarilo ušetriť.